  Анжелика Тихонова корреспондент 8-тӥ пӧсьтолэзе Россиын Семьялэсь, яратонлэсь но осконлыклэсь нуналэз пусъё. Со азьын Удмуртстат семья ужпумъёсын герӟаськем лыдпусъёсты лыдъяз. Удмуртиын статисткая шоро-куспо семьяын анай, атай но одӥг быдэ вуымтэ нылпи лыдъяське 2019-тӥ арын вить толэзь ӵоже элькунын 2 сюрс 198 семьяос кылдӥзы, но со вакытэ ик 2 сюрс 203 кузпалъёс люкиськизы. Кылем арын та дыр ӵоже ик 2 сюрс 360 кузпалъяськонъёс но 2 сюрс 166 люкиськонъёс пусъемын вал.  Кылем арын Удмуртиын 8 сюрс 563 кузъёс семья кылдытӥзы. 2017-тӥ арен ӵошатоно ке, со 1 сюрс 73-лы ӧжытгес луэ. Нош люкиськем семьяослэн лыдзы, валля арен ӵошатыса, 105-лы йылӥз но 5 сюрс 370 луиз Удмуртстаын пусъё, кусыпъёсты ужкагазъёсын пусъён ар ӵоже огкадь уг луы. Гудырикошконэ семья кылдытыны мылкыд карисьёс, куартолэзе сярысь, вить поллы тросгес луо. Озьы, кылем арын гудырикошконэ 1 сюрс 498 кузпалъяськисьёс вал, нош куартолэзе – 313. Кузпалъяськонъёсты но люкиськонъёсты чаклано ке, берло аръёсы 50-60 процентэз кузпалъёс люкисько. Ӵемгес 5-9 ар ӵоже ӵошен улэм семьяос сӧрисько. 50 ар талэсь азьло 11 сюрс 564 кузпалъяськонлы 2 сюрс 985 люкиськонъёс вал - котькуд ньылетӥез гинэ Семья кусыпъёс вордӥськемъёслэн лыдзы вылын но шӧдӥсько. Озьы 2018-тӥ арын 16 сюрс 423 нуныос вордӥськизы, соос пӧлысь 51 процентэз - пиос, 34 процентэз – семьяын нырысетӥ нылпиос. Кунамы ортчись демографи политикалы луыса, кыкетӥ но тросгес нылпи вайисьёслэн лыдзы йылэ. Кылем арын кыкетӥ пиналзы 6 сюрс 874 анайёслэн вордӥськиз, куинетӥез – 2 сюрс 978 нылкышноослэн, ньылетӥез яке солэсь тросэз – 956 кышномуртъёслэн. 30 арессэс ортчем анайёсын вордэм нылпиос семьяязы кыкетӥез яке куинетӥез луизы.  8-тӥ пӧсьтолэзь дунчылкыт Пётрез но Феврониез буре ваён нунал луэ. Ӵапак соос ӟуч лулчеберетын кузпалъёслэсь зэмос яратонзэс но осконлыксэс возьмато, вашкала дырысен семьялэн но кузпалъяськонлэн кылчинъёсыныз лыдъясько. 2008-тӥ арысен 8-тӥ пӧсьтолэзе Россиын Семьялэсь, яратонлэсь но осконлыклэсь нуналэз пусъё. Со Дун чылкыт Пётрез но Феврониез буре ваён нуналлы тупатэмын, православи йылолъёсын соос семьялы дурбасьтӥсьёсын лыдъясько. Праздниклэн тодмет пусэз – тӧдьысяська (ромашка). Озьы ик та нуналэ кема аръёс ӵошен улэм кузпалъёсты «За любовь и верность» медален пусъё. Тегъёс: Удмуртстат Удмуртия нылпиос семья праздникъёс лыдпусъёс  